## TASG 1 : GWAITH GRŴP

Mewn grwpiau gwnewch restr o bump cymhariaeth neu drosiad posib arall a fyddai’n addas i ddisgrifio tîm pêl-droed Cymru yn mynd i’r Ewros yn 2016. Ceisiwch gytuno ar ba un o’r pump sydd fwyaf addas.

## TASG 2 : CREADIGOL

Taflen unigol i’w lawrlwytho

a) Dyluniwch fathodyn ac arwyddair newydd i dîm pêl-droed neu rygbi Cymru.

b) Ysgrifennwch baragraff yn esbonio’r syniadau sydd y tu ôl i’r bathodyn a’r arwyddair newydd.

## TASG 3 : YSGRIFENNU / PERFFORMIO

Dychmygwch mai chi yw hyfforddwr tîm pêl droed neu rygbi Cymru.

Rydych yn sefyll yn yr ystafell newid cyn y gêm fawr yn erbyn Lloegr ac yn awyddus i ysbrydoli eich chwaraewyr cyn iddyn nhw fynd allan ar y cae.

Lluniwch a pherfformiwch araith angerddol (250-300 o eiriau) sy’n atgoffa’r chwaraewyr o bwysigrwydd gwladgarol y gêm.

## TASG 4 : YSGRIFENNU

Taflen unigol i’w lawrlwytho

Ysgrifennwch adroddiad papur newydd (300-400 o eiriau) ar gêm rhwng Cymru a Lloegr, gan geisio defnyddio cymaint o gymariaethau a throsiadau sy’n codi o fyd ymladd a rhyfela.